ประกาศการไฟฟ้านครหลวงประกาศการไฟฟ้านครหลวงที่๔๑/๒๕๕๐เรื่องโครงสร้างการจัดองค์กรในการดำเนินงาน สรุปอำนาจหน้าที่ที่สำคัญวิธีการดำเนินงานและสถานที่ติดต่อเพื่อขอรับข้อมูลข่าวสารของการไฟฟ้านครหลวง[๑] ตามประกาศการไฟฟ้านครหลวง ที่ ๖/๒๕๔๙ ลงวันที่ ๑๗กุมภาพันธ์ ๒๕๔๙ เรื่อง โครงสร้างการจัดองค์กรในการดำเนินงานสรุปอำนาจหน้าที่ที่สำคัญวิธีการดำเนินงานและสถานที่ติดต่อเพื่อขอรับข้อมูลข่าวสารของการไฟฟ้านครหลวงตามนัยมาตรา ๗ (๑) (๒)และ (๓) แห่งพระราชบัญญัติข้อมูลข่าวสารของราชการ พ.ศ. ๒๕๔๐ที่กำหนดให้หน่วยงานของรัฐต้องส่งข้อมูลข่าวสารลงพิมพ์ในราชกิจจานุเบกษา นั้นบัดนี้การไฟฟ้านครหลวงได้ปรับปรุงผังโครงสร้างองค์กรใหม่ โดยมีผลตั้งแต่วันที่ ๑ ตุลาคม พ.ศ.๒๕๕๐ จึงให้ยกเลิกประกาศการไฟฟ้านครหลวง ที่ ๖/๒๕๔๙ ลงวันที่ ๑๗ กุมภาพันธ์ ๒๕๔๙ ดังกล่าวและให้ใช้ประกาศการไฟฟ้านครหลวงฉบับนี้แทน ดังนี้๑. การไฟฟ้านครหลวงมีเขตดำเนินการในกรุงเทพมหานคร สมุทรปราการ และนนทบุรี มีหน้าที่และความรับผิดชอบในการดำเนินธุรกิจการจ่ายพลังไฟฟ้าให้มีความเพียงพอเชื่อถือได้ปลอดภัยในราคาที่เป็นธรรม รวมทั้งดำเนินธุรกิจที่เกี่ยวเนื่อง และอื่นๆเพื่อตอบสนองความต้องการของผู้ใช้ไฟฟ้าและสาธารณชนอย่างมีประสิทธิภาพโดยคำนึงถึงสังคมและสิ่งแวดล้อม ตลอดจนเอื้ออำนวยต่อการพัฒนาเศรษฐกิจของประเทศ๒. การไฟฟ้านครหลวง มีการแบ่งส่วนงานออกเป็น ๕๑หน่วยงาน ดังนี้๒.๑ ฝ่ายตรวจสอบภายใน๒.๒ ฝ่ายบริหารความเสี่ยงองค์กร๒.๓ ฝ่ายอำนวยการ๒.๔ ฝ่ายทรัพยากรมนุษย์๒.๕ ฝ่ายฝึกอบรม๒.๖ ฝ่ายประชาสัมพันธ์๒.๗ ฝ่ายกฎหมาย๒.๘ ฝ่ายนโยบาย แผน และงบประมาณ๒.๙ ฝ่ายการเงิน๒.๑๐ ฝ่ายบัญชี๒.๑๑ ฝ่ายการตลาดและลูกค้าสัมพันธ์๒.๑๒ ฝ่ายอุปกรณ์งานจำหน่าย๒.๑๓ ฝ่ายเศรษฐกิจพลังไฟฟ้า๒.๑๔ ฝ่ายจัดการยานพาหนะและเครื่องมือกล๒.๑๕ การไฟฟ้านครหลวง เขตวัดเลียบ๒.๑๖ การไฟฟ้านครหลวง เขตคลองเตย๒.๑๗ การไฟฟ้านครหลวง เขตยานนาวา๒.๑๘ การไฟฟ้านครหลวง เขตสามเสน๒.๑๙ การไฟฟ้านครหลวง เขตบางเขน๒.๒๐ การไฟฟ้านครหลวง เขตลาดพร้าว๒.๒๑ การไฟฟ้านครหลวง เขตธนบุรี๒.๒๒ การไฟฟ้านครหลวง เขตราษฎร์บูรณะ๒.๒๓ การไฟฟ้านครหลวง เขตบางขุนเทียน๒.๒๔ การไฟฟ้านครหลวง เขตนนทบุรี๒.๒๕ การไฟฟ้านครหลวง เขตบางใหญ่๒.๒๖ การไฟฟ้านครหลวง เขตบางบัวทอง๒.๒๗ การไฟฟ้านครหลวง เขตบางกะปิ๒.๒๘ การไฟฟ้านครหลวง เขตสมุทรปราการ๒.๒๙ การไฟฟ้านครหลวง เขตบางพลี๒.๓๐ การไฟฟ้านครหลวง เขตมีนบุรี๒.๓๑ การไฟฟ้านครหลวง เขตลาดกระบัง๒.๓๒ การไฟฟ้านครหลวง เขตประเวศ๒.๓๓ สำนักงานวิเคราะห์และตรวจสอบส่วนเขต๒.๓๔ ฝ่ายวางแผนระบบไฟฟ้า๒.๓๕ ฝ่ายวิจัยและพัฒนา๒.๓๖ ฝ่ายจัดซื้อและพัสดุ๒.๓๗ ฝ่ายความปลอดภัย๒.๓๘ ฝ่ายควบคุมระบบไฟฟ้า๒.๓๙ ฝ่ายบำรุงรักษาระบบไฟฟ้า๒.๔๐ ฝ่ายออกแบบและควบคุมงาน๒.๔๑ ฝ่ายก่อสร้าง๒.๔๒ ฝ่ายจัดการทรัพย์สินและรักษาความปลอดภัย๒.๔๓ ฝ่ายบริการระบบไฟฟ้า๒.๔๔ ฝ่ายการแพทย์๒.๔๕ ฝ่ายธุรกิจลงทุน๒.๔๖ ฝ่ายธุรกิจขนส่งและผลิตภัณฑ์๒.๔๗ ส่วนธุรกิจบริการและคุณภาพไฟฟ้า๒.๔๘ ฝ่ายวางแผนเทคโนโลยีสารสนเทศ๒.๔๙ ฝ่ายพัฒนาระบบงานเทคโนโลยีสารสนเทศ๒.๕๐ ฝ่ายปฏิบัติการระบบสื่อสารและคอมพิวเตอร์๒.๕๑ ฝ่ายระบบสารสนเทศภูมิศาสตร์๓.การไฟฟ้านครหลวงกำหนดหน้าที่และความรับผิดชอบของหน่วยงานตาม ๒. ไว้ ดังนี้๓.๑ ฝ่ายตรวจสอบภายในมีหน้าที่และความรับผิดชอบในการตรวจสอบและประเมินระบบการควบคุมภายในของหน่วยงานต่างๆทางด้านการบัญชี การเงิน การปฏิบัติการ การบริหารเทคโนโลยีสารสนเทศ การบริหารความเสี่ยงองค์กรและอื่นๆ ที่เกี่ยวเนื่องว่า ได้จัดให้มีขึ้นอย่างเพียงพอ มีประสิทธิภาพและประสิทธิผลสอดคล้องกับหน้าที่และความรับผิดชอบที่กำหนดไว้ เป็นไปตามกฎ ระเบียบคำสั่ง ข้อบังคับ นโยบายและเป้าหมายสอบทานและประเมินผลการปฏิบัติตามหลักการกำกับดูแลกิจการที่ดีนำเสนอข้อมูลและให้ความเห็นประกอบการพิจารณาของคณะผู้บริหารเพื่อให้การดำเนินงานเป็นไปอย่างมีประสิทธิภาพและประสิทธิผลยิ่งขึ้นดำเนินงานเกี่ยวกับการสนับสนุนงานและทำหน้าที่เลขานุการของคณะกรรมการตรวจสอบ (AuditCommittee) การไฟฟ้านครหลวง แบ่งงานภายในออกเป็น ๒ กอง ๘ แผนกดังนี้๓.๑.๑ กองตรวจสอบด้านปฏิบัติการ แบ่งเป็น ๔ แผนกได้แก่ แผนกตรวจสอบ ๑ แผนกตรวจสอบ ๒ แผนกตรวจสอบ ๓ และ แผนกตรวจสอบ ๔๓.๑.๒ กองตรวจสอบด้านบริหาร แบ่งเป็น ๓ แผนกได้แก่ แผนกตรวจสอบการบริหาร แผนกตรวจสอบเทคโนโลยีสารสนเทศ และแผนกงานตรวจสอบพิเศษ๓.๑.๓ แผนกบริหารทั่วไป๓.๒ ฝ่ายบริหารความเสี่ยงองค์กรมีหน้าที่และความรับผิดชอบในการจัดทำร่างนโยบาย กลยุทธ์ และกรอบการบริหารความเสี่ยงขององค์กรโดยมีการวิเคราะห์ และประเมินความเสี่ยงทั้งจากสถานการณ์ภายในและภายนอกที่อาจส่งผลกระทบต่อวัตถุประสงค์ขององค์กรบริหารจัดการและส่งเสริมให้องค์กรมีการตอบสนองความเสี่ยงตั้งแต่ระดับคณะกรรมการคณะผู้บริหาร และหน่วยงาน โดยมีการใช้เครื่องมือและข้อมูลบ่งชี้ในการควบคุมป้องกัน และขจัดความเสี่ยงตามแบบอย่างมาตรฐานเพื่อพัฒนาศักยภาพการบริหารความเสี่ยงอย่างต่อเนื่อง และส่งเสริมวัฒนธรรมโดยการเผยแพร่ความรู้เรื่องการบริหารความเสี่ยงให้แก่พนักงานทุกระดับ๓.๓ ฝ่ายอำนวยการมีหน้าที่และความรับผิดชอบเกี่ยวกับงานเลขานุการคณะกรรมการองค์กรดำเนินการเกี่ยวกับการประชุมคณะกรรมการการไฟฟ้านครหลวงและคณะอนุกรรมการการไฟฟ้านครหลวงรวบรวมข้อมูลเกี่ยวกับการดำเนินงานและการประเมินผลงานของคณะกรรมการการไฟฟ้านครหลวงดำเนินการเกี่ยวกับการส่งเสริมเพิ่มพูนความรู้คณะกรรมการการไฟฟ้านครหลวง อำนวยความสะดวกและจัดการงานพิธีต่างๆของคณะผู้บริหาร ประมวลข้อบังคับ ตรวจสอบ กฎ ระเบียบในการปฏิบัติงานดำเนินการเกี่ยวกับเอกสารลับ คำสั่งสอบสวน การสรรหาผู้บริหารสูงสุด การว่าจ้างการเบิกจ่ายค่าตอบแทนและสิทธิประโยชน์ต่างๆ เก็บรักษาสัญญาจ้างของผู้บริหารสูงสุด และดูแลให้ได้รับค่าตอบแทนตามสิทธิตลอดจนการประเมินผลการดำเนินงานของผู้บริหารสูงสุด รวมทั้งรับผิดชอบงานเลขานุการและธุรการตลอดจนดำเนินการเกี่ยวกับการจัดหารถยนต์ของคณะผู้บริหารการไฟฟ้านครหลวงแบ่งงานภายในออกเป็น ๒ กอง ๑ แผนก ดังนี้๓.๓.๑ กองงานเลขานุการ๓.๓.๒ กองงานอำนวยการ๓.๓.๓ แผนกบริหารทั่วไป๓.๔ ฝ่ายทรัพยากรมนุษย์มีหน้าที่และความรับผิดชอบเกี่ยวกับ การจัดทำนโยบายทรัพยากรมนุษย์ (HumanResource Policy) การบริหารงานบุคคลขององค์กรจัดวางรูปแบบโครงสร้างองค์กรและกระบวนงานทั่วไป วางแผนด้านบุคลากรและดำเนินการให้ได้มาซึ่งพนักงานที่มีความรู้ความสามารถบริหารจัดการในการจ้างเหมาแรงงานภายนอก ศึกษาวิเคราะห์ความจำเป็นในการฝึกอบรมและพัฒนาทั้งในระดับองค์กรและระดับบุคคลรวมทั้งจัดให้มีระบบพัฒนาคุณภาพงานขององค์กรเสนอหลักเกณฑ์และกำหนดมาตรฐานด้านการบริหารงานบุคคล อัตราค่าจ้างเงินเดือนผลประโยชน์ตอบแทนการทำงานดำเนินการด้านการพนักงาน การแรงงานสัมพันธ์ การสงเคราะห์และผลประโยชน์เกื้อกูลดำเนินการขอพระราชทานเครื่องราชอิสริยาภรณ์ การจัดปฐมนิเทศปัจฉิมนิเทศพนักงานแบ่งงานภายในออกเป็น ๓ กอง ๑ แผนก ดังนี้๓.๔.๑ กองพัฒนาองค์กร๓.๔.๒ กองบริหารทรัพยากรมนุษย์๓.๔.๓ กองสวัสดิการและพนักงานสัมพันธ์๓.๔.๔ แผนกบริหารทั่วไป๓.๕ ฝ่ายฝึกอบรมมีหน้าที่และความรับผิดชอบในการร่วมวางแผนกำหนดยุทธศาสตร์การพัฒนาทรัพยากรบุคคลขององค์กรปรับปรุงและพัฒนาไปสู่การเป็นองค์กรแห่งการเรียนรู้ รวมทั้งให้คำปรึกษา ดำเนินการฝึกอบรมและพัฒนาพนักงานให้มีความรู้ความสามารถ ทักษะและทัศนคติพร้อมที่จะปฏิบัติงานให้บรรลุพันธกิจและวิสัยทัศน์ขององค์กรตลอดจนให้บริการด้านพัฒนาบุคลากรแก่หน่วยงานภายนอกทั้งในและต่างประเทศแบ่งงานภายในออกเป็น ๓ กอง ๑ แผนก ดังนี้๓.๕.๑ กองอำนวยการฝึกอบรม๓.๕.๒ กองฝึกอบรมทั่วไป๓.๕.๓ กองฝึกอบรมด้านช่าง๓.๕.๔ แผนกบริหารทั่วไป๓.๖ ฝ่ายประชาสัมพันธ์มีหน้าที่และความรับผิดชอบในการวางแผนจัดทำแผนติดตามประเมินผลแผนการสื่อสารดำเนินการสื่อสารและโฆษณาประชาสัมพันธ์เพื่อเสริมสร้างภาพลักษณ์ที่ดีขององค์กรร่วมส่งเสริมกิจกรรมด้านการตลาดขององค์กรและธุรกิจในเครือจัดทำแผนส่งเสริมภาพลักษณ์และแผนโฆษณารับผิดชอบและประสานงานในการจัดการข้อมูลข่าวสารและบริการที่นำเสนอผ่าน Websiteและสื่ออื่นๆ ขององค์กร รวมทั้งติดตาม บริหาร และวิเคราะห์ข้อมูลผ่านสื่อต่างๆควบคุมดูแลโสตทัศนูปกรณ์ของฝ่ายและห้องประชุมต่างๆตลอดจนการประชาสัมพันธ์เผยแพร่ข้อมูลข่าวสารให้พนักงานทราบเพื่อส่งเสริมความเข้าใจ ความสัมพันธ์ที่ดีระหว่างพนักงานและองค์กรแบ่งงานภายในออกเป็น ๓ กอง ๑ แผนก ดังนี้๓.๖.๑ กองสื่อสารภายใน๓.๖.๒ กองสื่อสารภายนอก๓.๖.๓ กองบริหารสื่อ๓.๖.๔ แผนกบริหารทั่วไป๓.๗ ฝ่ายกฎหมายมีหน้าที่และความรับผิดชอบทางด้านกฎหมาย พิจารณาวินิจฉัยให้ความเห็นและคำแนะนำปัญหาข้อกฎหมาย ตรวจสอบให้คำแนะนำในการจัดทำนิติกรรมและสัญญาต่างๆ รวบรวมข้อเท็จจริง พยานหลักฐานดำเนินการสืบสวนสอบสวนทางวินัย ทางแพ่ง และพิจารณาให้ความเห็นเกี่ยวกับการลงโทษพนักงานดำเนินการเกี่ยวกับหนี้สิน และค่าเสียหายต่างๆ ที่องค์กรมีสิทธิและหน้าที่ต่อบุคคลภายนอกดำเนินคดีทางศาลและการบังคับคดี รวมทั้งดำเนินการและควบคุมดูแลในการว่าจ้างองค์กรภายนอกดำเนินการทางด้านกฎหมาย แบ่งงานภายในออกเป็น ๒ กอง ๑ แผนกดังนี้๓.๗.๑ กองนิติการ๓.๗.๒ กองคดี๓.๗.๓ แผนกบริหารทั่วไป๓.๘ ฝ่ายนโยบาย แผน และงบประมาณมีหน้าที่และความรับผิดชอบในการศึกษา วิเคราะห์ รวบรวม จัดทำและบริหารจัดการข้อมูลสารสนเทศเพื่อเป็นศูนย์กลางระบบคลังข้อมูลสำหรับคณะผู้บริหารใช้ประกอบการตัดสินใจและบริการงาน (Executive InformationSystem & DecisionSupport System : EIS& DSS) เสนอแนะกลยุทธ์และแผนธุรกิจพร้อมทั้ง สื่อสาร เพื่อสร้างความเข้าใจในแผนกลยุทธ์ขององค์กรเสนอนโยบายงบประมาณและกรอบวงเงินในการดำเนินการแปลงแผนกลยุทธ์เป็นแผนงาน/โครงการ/งานแผนปฏิบัติและงบประมาณประจำปี ติดตามควบคุม วิเคราะห์และประเมินผลการปฏิบัติงานตามแผนและงบประมาณพร้อมทั้งจัดทำรายงานประจำปีและรายงานตามที่คณะผู้บริหารมอบหมายแบ่งงานภายในออกเป็น ๔ กอง ๑ แผนก ดังนี้๓.๘.๑ กองสารสนเทศด้านบริหาร๓.๘.๒ กองแผนกลยุทธ์องค์กร๓.๘.๓ กองแผนงานและงบประมาณ๓.๘.๔ กองติดตามประเมินผล๓.๘.๕ แผนกบริหารทั่วไป กำหนดกลยุทธ์นโยบายการบริหารการเงินและจัดโครงสร้างเงินทุนให้เหมาะสมจัดทำพยากรณ์ทางการเงิน วิเคราะห์ทางการเงินงานการเงินที่เกี่ยวข้องกับอัตราค่าไฟฟ้า ดำเนินการจัดหาเงินทุนทั้งระยะสั้นและระยะยาวเพื่อให้สอดคล้องกับความต้องการใช้เงินทุนขององค์กร บริหารเงินกู้และการใช้เงินตามโครงการเงินกู้ ติดตามความก้าวหน้าของการดำเนินโครงการบริหารความเสี่ยงทางการเงิน ควบคุมและตรวจสอบการรับ -จ่ายเงินภาษีที่เกี่ยวข้องกับการจ่ายเงินขององค์กรให้เป็นไปตามข้อบังคับ ระเบียบคำสั่ง และประกาศขององค์กรรวมทั้งวางแผนและดำเนินการทางด้านภาษีอากรตามประมวลรัษฎากรและดำเนินการเกี่ยวกับกองจัดการกองทุนสำรองเลี้ยงชีพ แบ่งงานภายในออกเป็น ๓ กอง ๑แผนก ดังนี้๓.๙.๑ กองบริหารการเงิน๓.๙.๒ กองควบคุมการเงิน๓.๙.๓ กองจัดการกองทุนสำรองเลี้ยงชีพ๓.๙.๔ แผนกบริหารทั่วไป๓.๑๐ ฝ่ายบัญชีมีหน้าที่และความรับผิดชอบในด้านการบัญชีขององค์กรซึ่งครอบคลุมถึงการจัดทำบัญชีทรัพย์สินทางด้านไฟฟ้า ทรัพย์สินทั่วไป รวมเงินสดเงินฝากธนาคาร และเงินกองทุน บัญชีลูกหนี้และเงินล่วงหน้าบัญชีเจ้าหนี้และเงินค้างจ่าย บัญชีรายได้และค่าใช้จ่ายพัฒนาระบบงานบัญชีกำหนดและควบคุมวิธีปฏิบัติ บัญชีบริหาร และวิเคราะห์จัดทำงบการเงินรายเดือนรายไตรมาสและงบการเงินประจำปีขององค์กรให้เป็นไปตามมาตรฐานการบัญชีที่รับรองทั่วไปและจัดทำบัญชีเงินเดือน สิทธิผลประโยชน์และรายงานทางบัญชีการเงินเกี่ยวกับพนักงานรวมทั้งให้ข่าวสารข้อมูลเกี่ยวกับการบัญชี ติดต่อประสานงาน แก้ไขปัญหาและให้คำปรึกษาแก่หน่วยงานที่เกี่ยวข้อง แบ่งงานภายในออกเป็น ๓ กอง ๑ แผนก ดังนี้๓.๑๐.๑ กองบัญชีส่วนกลาง๓.๑๐.๒ กองบัญชี ๑๓.๑๐.๓ กองบัญชี ๒๓.๑๐.๔ แผนกบริหารทั่วไป๓.๑๑ ฝ่ายการตลาดและลูกค้าสัมพันธ์มีหน้าที่และความรับผิดชอบในการให้บริการข้อมูล ตอบปัญหาและชี้แจงข้อสงสัยเกี่ยวกับการดำเนินงาน และแนะนำบริการอื่นๆ ขององค์กรผ่านระบบ CallCenter ประสานงานระหว่างการไฟฟ้านครหลวงเขตเพื่อจัดทำข้อมูลพื้นฐานลูกค้าวิเคราะห์ข้อมูลลูกค้าศึกษาพฤติกรรมและแนวโน้มของผู้บริโภคเพื่อเสนอแนะบริการใหม่ๆ เสนอแนะกลยุทธ์ทางการตลาดเพื่อสร้างมูลค่าเพิ่มและรักษาฐานลูกค้าที่มีอยู่ในปัจจุบันและเพิ่มฐานลูกค้าใหม่ให้มากขึ้นเสนอแนะข้อมูลลูกค้าที่มีความเป็นไปได้สำหรับธุรกิจใหม่หรือธุรกิจที่เกี่ยวเนื่องให้แก่หน่วยงานที่เกี่ยวข้องสำรวจและประเมินผลความพึงพอใจในการใช้บริการของลูกค้าตลอดจนส่งเสริมกิจกรรมด้านการตลาดให้องค์กรและธุรกิจในเครือและการมีส่วนร่วมในงานโฆษณา แบ่งงานภายในออกเป็น ๒ กอง ๑ แผนก ดังนี้๓.๑๑.๑ กองบริการข้อมูลผู้ใช้ไฟฟ้า๓.๑๑.๒ กองการตลาดและลูกค้าสัมพันธ์๓.๑๑.๓ แผนกบริหารทั่วไป๓.๑๒ ฝ่ายอุปกรณ์งานจำหน่ายมีหน้าที่และความรับผิดชอบเกี่ยวกับการควบคุม เก็บรักษา จ่าย ตรวจซ่อมทดสอบเครื่องวัดหน่วยไฟฟ้า จัดหา บำรุงรักษาเครื่องมือเครื่องใช้หม้อแปลงและคาปาซิเตอร์ อุปกรณ์งานจำหน่าย อุปกรณ์ไฟฟ้าสาธารณะและสายนอกเพื่อให้มีความพร้อมและพอเพียงต่อการใช้งานของการไฟฟ้านครหลวงเขตต่างๆ ติดตั้งทดสอบ แก้ไขเหตุขัดข้อง บำรุงรักษาเครื่องคอมพิวเตอร์และฐานข้อมูลพร้อมทั้งอุปกรณ์ควบคุมของระบบจำหน่ายอัตโนมัติ (DistributionAutomation System : DAS)ให้อยู่ในสภาพพร้อมใช้งาน ตรวจสอบการใช้ไฟฟ้าสำหรับเครื่องวัดหน่วยไฟฟ้า ๓ ยกในกรณีแสดงค่าผิดปกติหรือสงสัยว่ามีการกระทำ ซ่อมบำรุงหม้อแปลงขนาดต่างๆ ในระบบจำหน่ายคาปาซิเตอร์และอุปกรณ์ประกอบ ตรวจสอบและบำรุงรักษา หม้อแปลงที่ใช้ครบกำหนดจัดทำประวัติหม้อแปลงที่เข้าซ่อมและบำรุงรักษา แบ่งงานภายในออกเป็น ๓ กอง ๙ แผนก ดังนี้๓.๑๒.๑ กองเครื่องวัดหน่วยไฟฟ้า แบ่งเป็น ๕ แผนกได้แก่ แผนกคลังเครื่องวัด แผนกซ่อมเครื่องวัด แผนกทดสอบเครื่องวัดแผนกตรวจสอบการใช้ไฟฟ้า ๑ และแผนกตรวจสอบการใช้ไฟฟ้า ๒๓.๑๒.๒ กองอุปกรณ์การจำหน่าย แบ่งเป็น ๓ แผนกได้แก่ แผนกหม้อแปลงและคาปาซิเตอร์ แผนกเครื่องมือเครื่องใช้และแผนกวิเคราะห์และจัดทำมาตรฐานประมาณการ๓.๑๒.๓ กองซ่อมบำรุงหม้อแปลงและคาปาซิเตอร์๓.๑๒.๔ แผนกบริหารทั่วไป๓.๑๓ ฝ่ายเศรษฐกิจพลังไฟฟ้ามีหน้าที่และความรับผิดชอบในการวิเคราะห์ พยากรณ์ความต้องการไฟฟ้า การซื้อจำหน่ายไฟฟ้าคำนวณต้นทุนค่าใช้จ่ายด้านไฟฟ้า ออกแบบอัตราค่าไฟฟ้าศึกษา วิจัยภาระไฟฟ้าการจัดการด้านการใช้ไฟฟ้าและส่งเสริมการใช้ไฟฟ้าอย่างมีประสิทธิภาพแบ่งงานภายในออกเป็น ๒ กอง ๑ แผนก ดังนี้๓.๑๓.๑ กองอัตราค่าไฟฟ้าและพยากรณ์พลังไฟฟ้า๓.๑๓.๒ กองวิจัยภาระไฟฟ้าและจัดการด้านการใช้ไฟฟ้า๓.๑๓.๓ แผนกบริหารทั่วไป๓.๑๔ ฝ่ายจัดการยานพาหนะและเครื่องมือกลมีหน้าที่และความรับผิดชอบเกี่ยวกับการบริหารจัดการยานพาหนะและเครื่องมือกลทั้งหมดขององค์กรเป็นหน่วยงานกลางในการควบคุม ดูแลและประสานงานกับหน่วยงานต่างๆ เกี่ยวกับการมี การใช้ยานพาหนะและเครื่องมือกลให้เป็นไปตามระเบียบขององค์กรจัดทำต้นทุนในการดำเนินงานและควบคุมดำเนินการจัดหา ว่าจ้าง ดูแลการจ้าง สัญญาจ้างและการดำเนินงานให้เป็นไปตามสัญญาเกี่ยวกับรถยนต์ส่วนกลางรถรับส่งพนักงาน และการจ้างพนักงานขับยานพาหนะ เบิก - จ่ายยานพาหนะและจำหน่ายออกจากบัญชีทรัพย์สินจัดทำงบประมาณเปลี่ยนทดแทนยานพาหนะ จดและต่อทะเบียน โอนกรรมสิทธิ์ทำประกันอุบัติเหตุยานพาหนะและติดตามเรียกร้องค่าเสียหายที่เกิดขึ้นจากบริษัทประกันภัยหรือจากผู้กระทำละเมิดตรวจสภาพ ซ่อม บำรุงยานพาหนะ ระบบเครื่องยนต์ ระบบไฟฟ้ายานยนต์ระบบไฮดรอลิค และระบบอื่นๆ ของยานพาหนะและเครื่องมือกล รวมทั้งพิจารณาตรวจสอบและให้การรับรองปั้นจั่นและเครื่องยกตลอดจนการจัดหา และควบคุมรถรับ - ส่งพนักงานแบ่งงานภายในออกเป็น ๓ กอง ๑ แผนก ดังนี้๓.๑๔.๑ กองบริหารยานพาหนะและเครื่องมือกล๓.๑๔.๒ กองซ่อมบำรุงยานพาหนะและเครื่องมือกล๓.๑๔.๓ กองจัดหาและว่าจ้าง๓.๑๔.๔ แผนกบริหารทั่วไป๓.๑๕ การไฟฟ้านครหลวง เขตวัดเลียบมีหน้าที่และความรับผิดชอบในการติดตั้งและบำรุงรักษาระบบจำหน่ายทั้งในระบบสายใต้ดินและระบบสายอากาศ เพื่อให้มีการจ่ายไฟฟ้าแก่ผู้ใช้ไฟฟ้าอย่างรวดเร็ว ต่อเนื่องมีความมั่นคงและปลอดภัย บริการรับคำขอใช้ และเปลี่ยนแปลงการใช้ไฟฟ้ารับเรื่องร้องเรียนและชี้แจงปัญหาเกี่ยวกับการใช้ไฟฟ้า แก้ไขไฟฟ้าขัดข้องติดตั้งและบำรุงรักษาไฟฟ้าสาธารณะควบคุมและบริหารการจัดเก็บรายได้ค่าไฟฟ้าจากส่วนราชการ รัฐวิสาหกิจและผู้ใช้ไฟฟ้าการวางหลักประกันการใช้ไฟฟ้า จัดเตรียมข้อมูลเพื่อการจัดทำใบเสร็จรับเงินจัดทำใบเสร็จรับเงินค่าสิ่งของและบริการต่างๆรวมทั้งการเก็บเงินค่าไฟฟ้าและรับชำระเงิน ณ ที่ทำการแบ่งงานภายในออกเป็น ๓ กอง ๑๔แผนก ดังนี้๓.๑๕.๑ กองบริการผู้ใช้ไฟฟ้า แบ่งเป็น ๔ แผนกได้แก่ แผนกบริการ แผนกออกแบบและประมาณราคา แผนกตรวจสอบสายภายใน และแผนกบริการเครื่องวัด๓.๑๕.๒ กองบริการการจำหน่าย แบ่งเป็น ๕ แผนกได้แก่ แผนกก่อสร้างและบำรุงรักษาระบบจำหน่าย แผนกจัดการยานพาหนะและเครื่องมือแผนกพัสดุ แผนกก่อสร้างและบำรุงรักษาสายใต้ดิน ๑ และ แผนกก่อสร้างและบำรุงรักษาสายใต้ดิน๒๓.๑๕.๓ กองรายได้ แบ่งเป็น ๓ แผนก ได้แก่แผนกประมวลข้อมูลและจัดเตรียมใบเสร็จรับเงิน แผนกการเงิน และแผนกหลักประกันการใช้ไฟฟ้า๓.๑๕.๔ แผนกตั้งเทียบเครื่องวัด๓.๑๕.๕ แผนกบริหารทั่วไป๓.๑๖ การไฟฟ้านครหลวง เขตคลองเตย ยานนาวา สามเสนบางเขน ลาดพร้าว ธนบุรี ราษฎร์บูรณะ บางขุนเทียน นนทบุรี บางใหญ่ บางบัวทองบางกะปิ สมุทรปราการ บางพลี มีนบุรี ลาดกระบัง ประเวศมีหน้าที่และความรับผิดชอบในการติดตั้งและบำรุงรักษาระบบจำหน่ายเพื่อให้มีการจ่ายไฟฟ้าแก่ผู้ใช้ไฟฟ้าอย่างรวดเร็ว ต่อเนื่อง มีความมั่นคงและปลอดภัยบริการรับคำขอใช้และเปลี่ยนแปลงการใช้ไฟฟ้า รับเรื่องร้องเรียนและชี้แจงปัญหาเกี่ยวกับการใช้ไฟฟ้าแก้ไขไฟฟ้าขัดข้องติดตั้งและบำรุงรักษาไฟฟ้าสาธารณะรวมทั้งเรียกร้องเงินชดเชยในการบำรุงรักษาและรวบรวมค่าใช้จ่ายควบคุมและบริหารการจัดเก็บรายได้ค่าไฟฟ้าจากส่วนราชการรัฐวิสาหกิจ และผู้ใช้ไฟฟ้า การวางหลักประกันการใช้ไฟฟ้าจัดเตรียมข้อมูลเพื่อการจัดทำใบเสร็จรับเงิน จัดทำใบเสร็จรับเงินค่าสิ่งของและบริการต่างๆรวมทั้งการเก็บเงินค่าไฟฟ้าและรับชำระเงิน ณ ที่ทำการ แบ่งงานภายในออกเป็น ๑๓ - ๑๔แผนก ดังนี้๓.๑๖.๑ กองบริการผู้ใช้ไฟฟ้า แบ่งเป็น ๔ แผนกได้แก่ แผนกบริการ แผนกออกแบบและประมาณราคา แผนกตรวจสอบสายภายในและแผนกบริการเครื่องวัด๓.๑๖.๒ กองบริการการจำหน่าย แบ่งเป็น ๔ แผนกได้แก่ แผนกก่อสร้างระบบจำหน่าย แผนกบำรุงรักษาระบบจำหน่ายแผนกจัดการยานพาหนะและเครื่องมือ และ แผนกพัสดุ๓.๑๖.๓ กองรายได้ แบ่งเป็น ๓ แผนก ได้แก่แผนกประมวลข้อมูลและจัดเตรียมใบเสร็จรับเงิน แผนกการเงิน และแผนกหลักประกันการใช้ไฟฟ้า๓.๑๖.๔ แผนกงานฮอทไลน์ (เฉพาะที่การไฟฟ้านครหลวงเขตธนบุรี คลองเตย มีนบุรี และ นนทบุรี)๓.๑๖.๕ การไฟฟ้านครหลวง เขต.....สาขาย่อย๓.๑๖.๖ แผนกบริหารทั่วไป๓.๑๗ สำนักงานวิเคราะห์และตรวจสอบส่วนเขตมีหน้าที่และความรับผิดชอบศึกษาและเสนอแนะนโยบายด้านต่างๆให้สอดคล้องกับนโยบายหลักขององค์กร การวิเคราะห์วางแผนและประเมินผลการจดหน่วยไฟฟ้าการจัดเก็บรายได้ การวิเคราะห์ต้นทุนการจัดเก็บเงินประเภทต่างๆ การจัดทำมาตรฐานราคากลางในการจ้างเหมางานของการไฟฟ้านครหลวงเขตจัดทำรายงานและสถิติข้อมูลต่างๆ ตรวจสอบใบเสร็จรับเงินค่าไฟฟ้าค่าสิ่งของและบริการ รวมทั้งหนี้สูญตรวจสอบวางแผนระบบการควบคุมภายในเกี่ยวกับงานรายได้ ตรวจสอบการเบิก -จ่ายเงินประเภทต่างๆ การวางการถอนหลักประกันการปฏิบัติงานของผู้รับจ้างรวมทั้งใบสั่งงานที่ค้าง เร่งรัดการออกใบเสร็จรับเงินค่าไฟฟ้าตรวจสอบการตั้งเทียบเครื่องวัดฯและมาตรฐานคุณภาพบริการของการไฟฟ้านครหลวงเขตรวมทั้งจัดทำรายงานผลการตรวจสอบและติดตามผลคิดค่าพาดสายหรือค่าปรับในการพาดสายและค่าเสียหายเกี่ยวกับระบบจำหน่ายเนื่องจากกรณีละเมิดรวบรวมข้อมูลลูกค้าที่ชำระเงินผ่านองค์กรและสถาบันการเงินในแต่ละวันและตรวจสอบยอดรายรับรวมทั้งกำกับดูแล ตรวจสอบให้องค์กรและสถาบันการเงินปฏิบัติตามเงื่อนไขของสัญญาดำเนินการเกี่ยวกับฐานข้อมูลไฟฟ้าสาธารณะในการติดตั้งและบำรุงรักษาและเรียกร้องเงินชดเชยในการบำรุงรักษาและรวบรวมค่าใช้จ่าย๓.๑๘ ฝ่ายวางแผนระบบไฟฟ้ามีหน้าที่และความรับผิดชอบเกี่ยวกับการจัดทำแผนปรับปรุงและขยายระบบจำหน่ายพลังไฟฟ้าทั้งระยะสั้น ระยะยาวและแผนต่อเนื่องกำหนดรายละเอียดวัสดุและอุปกรณ์ไฟฟ้าเพื่อการจัดซื้อสำหรับระบบไฟฟ้าศึกษาและวิเคราะห์ระบบไฟฟ้า เพื่อลดความสูญเสียและให้มีความมั่นคงในระบบที่เชื่อถือได้จัดทำมาตรฐานทางด้านวิศวกรรมสำหรับการก่อสร้างด้านไฟฟ้ารวมทั้งจัดทำแผนปฏิบัติงานและทำหน้าที่เลขานุการโครงการปรับปรุงและขยายระบบจำหน่ายพลังไฟฟ้าแบ่งงานภายในออกเป็น ๓ กอง ๑ แผนก ดังนี้๓.๑๘.๑ กองวางแผนระบบไฟฟ้า๓.๑๘.๒ กองวิศวกรรมไฟฟ้า๓.๑๘.๓ กองบริหารโครงการ๓.๑๘.๔ แผนกบริหารทั่วไป๓.๑๙ ฝ่ายวิจัยและพัฒนามีหน้าที่และความรับผิดชอบเกี่ยวกับการพัฒนาระบบไฟฟ้าในปัจจุบันและในอนาคตให้มีคุณภาพดีมีความมั่นคง มีความสูญเสียในระบบต่ำ มีประสิทธิภาพและความเชื่อถือได้สูง ควบคุมดูแลคุณภาพไฟฟ้าของระบบไฟฟ้าประเมินและป้องกันความเสี่ยงของผลกระทบที่จะเกิดกับระบบไฟฟ้าของการไฟฟ้านครหลวงอันเนื่องมาจากพฤติกรรมการใช้ไฟฟ้าหรือจากอุปกรณ์ เครื่องมือเครื่องใช้ไฟฟ้าที่ผู้ใช้ไฟฟ้านำมาใช้พัฒนาและประยุกต์ระบบผลิตไฟฟ้าใหม่ๆ ซึ่งเหมาะสมที่จะนำมาใช้กับระบบไฟฟ้าของการไฟฟ้านครหลวงโดยตรงศึกษา ค้นคว้าและติดตามความก้าวหน้าทางด้านเทคโนโลยีของวัสดุอุปกรณ์ไฟฟ้าและอื่นๆวิจัย และพัฒนาเพื่อนำไปสู่การออกแบบการผลิตและ/หรือประยุกต์นำมาใช้ในกิจการของการไฟฟ้านครหลวงและส่งเสริมอุตสาหกรรมในประเทศเป็นที่ปรึกษาทางวิชาการด้านวัสดุและอุปกรณ์ไฟฟ้าที่ใช้ในการไฟฟ้านครหลวง รวมถึงการให้บริการข้อมูลและเอกสารวิชาการด้านวิศวกรรมไฟฟ้าแก่พนักงานและหน่วยงานต่างๆของการไฟฟ้านครหลวง ทดสอบอุปกรณ์ไฟฟ้า อุปกรณ์ด้านการประหยัดพลังงานอุปกรณ์ความปลอดภัยรวมถึงเครื่องมือและวัสดุที่เกี่ยวข้อง แบ่งงานภายในออกเป็น ๔กอง ๔ แผนก ดังนี้๓.๑๙.๑ กองพัฒนาระบบไฟฟ้า๓.๑๙.๒ กองวิจัยและพัฒนา๓.๑๙.๓ กองทดสอบอุปกรณ์ไฟฟ้า แบ่งเป็น ๓ แผนกได้แก่ แผนกทดสอบอุปกรณ์ทั่วไป แผนกทดสอบอุปกรณ์ไฟฟ้าแรงสูง และแผนกทดสอบอุปกรณ์ประหยัดพลังงานและอุปกรณ์ความปลอดภัย๓.๑๙.๔ กองธุรกิจบริการต่างประเทศ๓.๑๙.๕ แผนกบริหารทั่วไป๓.๒๐ ฝ่ายจัดซื้อและพัสดุมีหน้าที่และความรับผิดชอบในการศึกษา เพื่อนำระบบบริหารงานพัสดุแนวใหม่ที่ทันสมัยเข้ามาปรับใช้ในองค์กรเพื่อลดต้นทุนการดำเนินงาน จัดทำแผนการจัดซื้อ จัดจ้างและบริหารงานจัดหาพัสดุ ให้เป็นไปตามมาตรฐานและสนับสนุนงานให้แก่หน่วยงานภายในองค์กรได้อย่างเป็นระบบจัดซื้อ จัดจ้าง ซึ่งรวมถึง วัสดุสำนักงาน ครุภัณฑ์และการควบคุมดูแลพัสดุทั้งหมดที่ใช้ในกิจการขององค์กรประกอบด้วยการจัดซื้อทั้งจากภายในและภายนอกประเทศกำหนดจำนวนในการจัดซื้อพัสดุให้สอดคล้องกับความต้องการใช้งานตรวจสอบให้การเบิกจ่ายพัสดุถูกต้องตรงตามบัญชี กำหนดคุณสมบัติของของที่จะจัดหาจัดซื้อ การสอบราคาและประกวดราคา วิเคราะห์และพิจารณาราคา จัดทำสัญญาและติดตามผลการปฏิบัติตามสัญญา เก็บรักษาและแจกจ่ายพัสดุให้แก่หน่วยงานต่างๆทำการซ่อมแซม ปรับปรุงพัสดุ รื้อถอน และจำหน่ายของที่ใช้ไม่ได้ แบ่งงานภายในออกเป็น๓ กอง ๑๓ แผนก ดังนี้๓.๒๐.๑ กองจัดหาในประเทศ แบ่งเป็น ๔ แผนก ได้แก่แผนกกำหนดรายละเอียดการจัดหาในประเทศ แผนกดำเนินการจัดหาแผนกวิเคราะห์และพิจารณาราคา และแผนกสัญญา๓.๒๐.๒ กองจัดหาต่างประเทศ แบ่งเป็น ๔ แผนกได้แก่ แผนกดำเนินการจัดหา แผนกวิเคราะห์และพิจารณาราคาแผนกสัญญาและเงินตราต่างประเทศ และ แผนกออกของ๓.๒๐.๓ กองบริหารงานพัสดุ แบ่งเป็น ๔ แผนก ได้แก่แผนกวิเคราะห์และกำหนดปริมาณพัสดุ แผนกควบคุมบัญชีพัสดุ แผนกพัสดุกลาง และแผนกรับปรับปรุงและจำหน่ายของเก่า๓.๒๐.๔ แผนกบริหารทั่วไป๓.๒๑ ฝ่ายความปลอดภัยมีหน้าที่และความรับผิดชอบในการศึกษา วางแผนควบคุมพัฒนาระบบความปลอดภัยให้ทันสมัยและสามารถตรวจสอบได้ เพื่อลดความสูญเสียกำหนดมาตรฐานความปลอดภัย อาชีวอนามัยและสิ่งแวดล้อมศึกษาและวิเคราะห์สาเหตุของการเกิดอุบัติภัยอันเนื่องจากระบบไฟฟ้าขององค์กรตรวจสอบการปฏิบัติงานภาคสนามให้เป็นไปด้วยความปลอดภัย ประเมินความปลอดภัยของหน่วยงานแก้ไข ติดตามและประเมินผล รณรงค์เกี่ยวกับการป้องกันอุบัติภัย ให้คำแนะนำแก้ไขการใช้ไฟฟ้าอย่างปลอดภัยต่อสาธารณชนบริหารจัดการระบบความปลอดภัยตลอดจนจัดทำสอบ และออกใบประกาศนียบัตรหลักสูตรการอบรมการเดินสายภายในอาคารรวมทั้งการขึ้นทะเบียน ต่ออายุและยกเลิกการขึ้นทะเบียนให้แก่พนักงานและบุคคลภายนอก แบ่งงานภายในออกเป็น ๒ กอง ๑แผนก ดังนี้๓.๒๑.๑ กองมาตรฐานความปลอดภัย๓.๒๑.๒ กองบริหารจัดการความปลอดภัย๓.๒๑.๓ แผนกบริหารทั่วไป๓.๒๒ ฝ่ายควบคุมระบบไฟฟ้ามีหน้าที่และความรับผิดชอบเกี่ยวกับการควบคุม ดูแลวิเคราะห์วางแผนระบบไฟฟ้าขององค์กรให้ดำเนินการจ่ายไฟฟ้าอย่างมีประสิทธิภาพ มั่นคงมีความเชื่อถือสูง และมีความสูญเสียในระบบน้อยที่สุด แบ่งงานภายในออกเป็น ๔ กอง ๑๔แผนก ดังนี้๓.๒๒.๑ กองผังระบบไฟฟ้า แบ่งเป็น ๓ แผนก ได้แก่แผนกผังระบบสายป้อน ๑ แผนกผังระบบสายป้อน ๒ และแผนกผังระบบสายส่งและผังการจ่ายไฟฟ้า๓.๒๒.๒ กองจัดการและสั่งการระบบไฟฟ้า แบ่งเป็น ๓แผนก ได้แก่ แผนกจัดการงานระบบไฟฟ้า แผนกสั่งการและควบคุมระบบไฟฟ้า ๑แผนกสั่งการและควบคุมระบบไฟฟ้า ๒ และแผนกเทคโนโลยีศูนย์ควบคุมระบบไฟฟ้า๓.๒๒.๓ กองสถานีย่อย แบ่งเป็น ๔ แผนก ได้แก่แผนกสถานีย่อย ๑ แผนก สถานีย่อย ๒ แผนกสถานีย่อย ๓ และ แผนกบริการสถานีย่อย๓.๒๒.๔ กองวิเคราะห์และวางแผนระบบไฟฟ้า แบ่งเป็น๓ แผนก ได้แก่ แผนกวิเคราะห์ระบบไฟฟ้า แผนกวางแผนการจ่ายไฟฟ้า และ แผนกสถิติระบบไฟฟ้า๓.๒๒.๕ แผนกบริหารทั่วไป๓.๒๓ ฝ่ายบำรุงรักษาระบบไฟฟ้ามีหน้าที่และความรับผิดชอบเกี่ยวกับการบำรุงรักษาและซ่อม สายส่งอุปกรณ์ของสถานีต้นทาง สถานีสับเปลี่ยน สถานีย่อย ติดตั้ง บำรุงรักษาทดสอบและปรับปรุงรีเลย์ อุปกรณ์ในระบบควบคุมป้องกันและระบบควบคุมอัตโนมัติต่างๆและเครื่องวัดฯ ในสถานีย่อยที่ใช้ในระบบการจ่ายพลังไฟฟ้าในสถานีต้นทางและสถานีย่อยซ่อมสร้างอุปกรณ์ควบคุมระบบป้องกัน และตรวจสอบระบบป้องกันของลูกค้าให้เป็นไปอย่างมีประสิทธิภาพและปลอดภัยแบ่งงานภายในออกเป็น ๓ กอง ๑๓ แผนก ดังนี้๓.๒๓.๑ กองบำรุงรักษาสายส่ง แบ่งเป็น ๓ แผนกได้แก่ แผนกรักษาสายส่ง ๑ แผนกรักษาสายส่ง ๒ และ แผนกรักษาสายส่งใต้ดิน๓.๒๓.๒ กองบำรุงรักษาอุปกรณ์สถานีย่อย แบ่งเป็น ๔แผนก ได้แก่ แผนกอุปกรณ์สถานีย่อย ๑ แผนกอุปกรณ์สถานีย่อย ๒ แผนกอุปกรณ์สถานีย่อย๓ และแผนกคลังพัสดุอุปกรณ์ระบบไฟฟ้า๓.๒๓.๓ กองระบบรีเลย์และโทรมาตร แบ่งเป็น ๕ แผนกได้แก่ แผนกรีเลย์ ๑ แผนกรีเลย์ ๒ แผนกรีเลย์ ๓ แผนกโทรมาตร ๑ และ แผนกโทรมาตร ๒๓.๒๓.๔ แผนกบริหารทั่วไป๓.๒๔ ฝ่ายออกแบบและควบคุมงานมีหน้าที่และความรับผิดชอบในการออกแบบและควบคุมงานก่อสร้างทั้งด้านไฟฟ้าและงานวิศวกรรมโยธาประมาณการค่าใช้จ่ายและควบคุมงานก่อสร้างทางด้านวิศวกรรมและสถาปัตยกรรมดำเนินการสำรวจ จัดทำแผนที่สำหรับโครงการต่างๆ ขององค์กร รวมทั้งงานออกแบบ ดัดแปลงต่อเติม ปรับปรุงอาคารและสิ่งก่อสร้าง แบ่งงานภายในออกเป็น ๔ กอง ๙ แผนก ดังนี้๓.๒๔.๑ กองออกแบบด้านไฟฟ้า แบ่งเป็น ๕ แผนกได้แก่ แผนกออกแบบสถานีย่อย แผนกออกแบบระบบป้องกันและควบคุม แผนกออกแบบสายใต้ดินแผนกออกแบบสายอากาศ และ แผนกออกแบบระบบวงจรตาข่าย๓.๒๔.๒ กองงานวิศวกรรมโยธา๓.๒๔.๓ กองงานสถาปัตยกรรม แบ่งเป็น ๓ แผนก ได้แก่แผนกออกแบบสถาปัตยกรรม แผนกวางผังแม่บท และ แผนกประมูลว่าจ้าง๓.๒๔.๔ กองควบคุมงาน๓.๒๔.๕ แผนกบริหารทั่วไป๓.๒๕ ฝ่ายก่อสร้างมีหน้าที่และความรับผิดชอบในการกำหนดแนวทาง โครงการ แผนกิจกรรม ขั้นตอน ลำดับวิธีการ สำหรับการก่อสร้าง การเพิ่มเติมและปรับปรุงระบบจ่ายพลังไฟฟ้า อาคารสถานีต้นทางสถานีย่อยและสิ่งก่อสร้างต่างๆ ตลอดจนติดตั้งอุปกรณ์และส่วนประกอบที่เกี่ยวข้องรวมทั้งจัดการ ควบคุม ดูแลการใช้ยานพาหนะ เครื่องมือกลและเครื่องมือเครื่องใช้สำหรับงานภาคสนามให้อยู่ในสภาพพร้อมใช้งานแบ่งงานภายในออกเป็น ๔ กอง ๑๘ แผนก ดังนี้๓.๒๕.๑ กองก่อสร้างสายอากาศ แบ่งเป็น ๕ แผนกได้แก่ แผนกสายส่ง ๑ แผนกสายส่ง ๒ แผนกสายจำหน่าย ๑ แผนกสายจำหน่าย ๒ และแผนกติดตั้งเสาไฟฟ้า๓.๒๕.๒ กองก่อสร้างโยธา แบ่งเป็น ๔ แผนก ได้แก่แผนกอาคารและฐานอุปกรณ์สถานีย่อย ๑ แผนกอาคารและฐานอุปกรณ์สถานีย่อย ๒แผนกก่อสร้าง และ แผนกซ่อมบำรุง๓.๒๕.๓ กองติดตั้งอุปกรณ์และสายใต้ดิน แบ่งเป็น ๕แผนก ได้แก่ แผนกติดตั้งอุปกรณ์สถานีย่อย ๑ แผนกติดตั้งอุปกรณ์สถานีย่อย ๒แผนกสายใต้ดิน ๑ แผนกสายใต้ดิน ๒ และ แผนกก่อสร้างท่อสายใต้ดิน๓.๒๕.๔ กองบริการงานก่อสร้าง แบ่งเป็น ๓ แผนกได้แก่ แผนกจัดการยานพาหนะและเครื่องมือ แผนกบริการงานโลหะ และแผนกจัดหาและว่าจ้าง๓.๒๕.๕ แผนกบริหารทั่วไป๓.๒๖ ฝ่ายจัดการทรัพย์สินและรักษาความปลอดภัยมีหน้าที่และความรับผิดชอบในการบริหารจัดการทรัพย์สินขององค์กรกำหนดความต้องการและนโยบายด้านทรัพย์สินจัดหาและจำหน่ายออกซึ่งทรัพย์สินตามความต้องการขององค์กรจัดทำทะเบียนทรัพย์สินและติดตามการเปลี่ยนแปลงของทรัพย์สินที่เป็นอสังหาริมทรัพย์ควบคุม ดูแลระบบสุขาภิบาลและให้บริการแก่หน่วยงานต่างๆ เกี่ยวกับการซ่อมแซมบำรุงรักษาอาคาร สิ่งก่อสร้างและครุภัณฑ์ต่างๆควบคุมดูแลการรักษาความปลอดภัยและความสะอาดบริเวณสถานที่ทำการบริหารจัดการในส่วนของการประกันภัยในทรัพย์สินดำเนินการจัดหาและขอสิทธิในการใช้ที่ดินพิจารณาความเหมาะสมของราคาที่ดินและอัตราค่าทดแทนในการใช้ที่ดิน ควบคุมดูแลและบริหารการใช้ทรัพย์สินและที่ดินเก็บรักษาสัญญาเกี่ยวกับกรรมสิทธิ์ที่ดินและทะเบียนประวัติของโฉนดที่ดินรวมทั้งรวบรวมข้อมูลการจัดเก็บรายได้ที่เกิดจากการบริหารทรัพย์สินและที่ดินของการไฟฟ้านครหลวงตลอดจนการจัดเก็บสำเนาสัญญาที่เกี่ยวเนื่อง แบ่งงานภายในออกเป็น ๓ กอง ๕ แผนกดังนี้๓.๒๖.๑ กองจัดการทรัพย์สิน๓.๒๖.๒ กองบริการทั่วไป แบ่งเป็น ๔ แผนก ได้แก่แผนกดูแลอาคารและสถานที่ ๑ แผนกดูแลอาคารและสถานที่ ๒ แผนกรักษาการณ์ ๑ และแผนกรักษาการณ์ ๒๓.๒๖.๓ กองจัดการที่ดิน๓.๒๖.๔ แผนกบริหารทั่วไป๓.๒๗ ฝ่ายบริการระบบไฟฟ้ามีหน้าที่และความรับผิดชอบเกี่ยวกับการให้บริการด้านออกแบบ ประมาณราคา ติดตั้งซ่อม และบำรุงรักษาระบบไฟฟ้า อุปกรณ์ไฟฟ้าระบบปรับอากาศและระบบวิศวกรรมควบคุมและป้องกัน จัดทำรายละเอียดและกำหนดราคางานเดินสาย และติดตั้งอุปกรณ์ไฟฟ้าตรวจสอบและประสานงานจ่ายไฟฟ้าให้ผู้ใช้ไฟฟ้ารายใหญ่ ให้เช่าและติดตั้งไฟส่องสว่างและอุปกรณ์ไฟประดับ บริการรับคำขอใช้ไฟใหม่และไฟเพิ่มถึงสถานที่ตลอดจนให้บริการด้านการบริหารจัดการ พลังงาน แบ่งงานภายในออกเป็น ๕ กอง ๑๒ แผนกดังนี้๓.๒๗.๑ กองบริการลูกค้ารายใหญ่ แบ่งเป็น ๔ แผนกได้แก่ แผนกออกแบบและจัดทำรายละเอียดลูกค้ารายใหญ่ แผนกบริการลูกค้ารายใหญ่ ๑แผนกบริการลูกค้ารายใหญ่ ๒ และ แผนกบริการลูกค้ารายใหญ่ ๓๓.๒๗.๒ กองบริการลูกค้ารายเล็ก แบ่งเป็น ๔ แผนกได้แก่ แผนกบริการลูกค้ารายเล็ก ๑ แผนกบริการลูกค้ารายเล็ก ๒แผนกบริการลูกค้ารายเล็ก ๓ และ แผนกบริการลูกค้ารายเล็ก ๔๓.๒๗.๓ กองติดตั้งและบำรุงรักษาเครื่องใช้ไฟฟ้าแบ่งเป็น ๓ แผนก ได้แก่ แผนกระบบปรับอากาศ แผนกวิศวกรรมควบคุมและป้องกันและแผนกจำหน่ายอุปกรณ์และเครื่องใช้ไฟฟ้า๓.๒๗.๔ กองบริหารจัดการพลังงาน๓.๒๗.๕ กองสนับสนุนธุรกิจ๓.๒๗.๖ แผนกบริหารทั่วไป๓.๒๘ ฝ่ายการแพทย์มีหน้าที่และความรับผิดชอบในการตรวจ วินิจฉัย บำบัดรักษาพยาบาล และดำเนินการป้องกันโรคให้แก่พนักงานและบุคคลทั่วไปสนับสนุนงานตรวจรักษาพยาบาลและอำนวยความสะดวกในการจัดส่งพนักงานและผู้ป่วยไปรับการตรวจรักษากับโรงพยาบาลภายนอกตามแต่กรณีจัดหาและดำเนินการจัดจ้างแพทย์และบุคลากรทางการแพทย์ให้มีความเหมาะสมตามความจำเป็นและเพียงพอต่อการให้บริการและติดตามให้เป็นไปตามสัญญาจ้างประเมินผลความพึงพอใจของผู้ใช้บริการทางการแพทย์เพื่อปรับปรุงการให้บริการรวมทั้งให้บริการแก่แพทย์เพื่อประกอบการตรวจ วินิจฉัย และรักษาโรค จัดหาและจ่ายยาตลอดจนงานบริการการแพทย์อื่นๆ ที่เกี่ยวเนื่อง แบ่งงานภายในออกเป็น ๒ กอง ๑ แผนกดังนี้๓.๒๘.๑ กองการแพทย์๓.๒๘.๒ กองบริการการแพทย์๓.๒๘.๓ แผนกบริหารทั่วไป๓.๒๙ ฝ่ายธุรกิจลงทุนมีหน้าที่และความรับผิดชอบในการแสวงหาโอกาสทางธุรกิจหรือการลงทุนในธุรกิจใหม่โดยการศึกษา วิเคราะห์ความเป็นไปได้ในการดำเนินธุรกิจที่เกี่ยวเนื่องหรือที่เป็นประโยชน์ต่อการไฟฟ้านครหลวงพัฒนาสินค้าและบริการใหม่ๆ วิเคราะห์ความเสี่ยงและผลตอบแทนของธุรกิจรวมถึงสัดส่วนการลงทุนวางกลยุทธ์ระดับองค์กรและแผนปฏิบัติของหน่วยธุรกิจให้การเสนอแนะการใช้ทรัพยากรขององค์กรให้เกิดประโยชน์ในเชิงธุรกิจจดลิขสิทธิ์/ทรัพย์สินทางปัญญาที่เกิดจากพนักงานหรือผู้ว่าการให้การสนับสนุนทางวิชาการและข้อเสนอแนะในการพัฒนาธุรกิจจัดทำหลักเกณฑ์ข้อกำหนดและอื่นๆ ที่เกี่ยวข้องในการพัฒนาการร่วมทุน จัดทำ ปรับปรุง แก้ไข เพิ่มเติมสัญญาบันทึกข้อตกลงในธุรกิจร่วมทุน ธุรกิจลงทุน และอื่นๆ ที่เกี่ยวเนื่อง ดำเนินการจัดตั้งธุรกิจและเตรียมความพร้อมสำหรับการดำเนินธุรกิจในเครือรวบรวมข้อมูลเกี่ยวกับการประเมินผลการปฏิบัติงานของพนักงานที่โอนไปสังกัดธุรกิจร่วมทุนธุรกิจลงทุน เพื่อใช้ประกอบการพิจารณาแต่งตั้งและเลื่อนขั้นเงินเดือนประจำปีและดำเนินการเกี่ยวกับการจ่ายค่าตอบแทนของพนักงานที่ไปปฏิบัติงานในหน่วยธุรกิจ๓.๓๐ ฝ่ายธุรกิจขนส่งและผลิตภัณฑ์มีหน้าที่และความรับผิดชอบเกี่ยวกับการดำเนินธุรกิจด้านขนส่งวัสดุ อุปกรณ์ไฟฟ้าได้แก่ หม้อแปลงไฟฟ้า อุปกรณ์ไฟฟ้า ผลิตภัณฑ์คอนกรีตและอื่นๆ รวมทั้งการผลิตเสาคอนกรีตผลิตภัณฑ์คอนกรีตสำเร็จรูปชนิดต่างๆ เพื่อสนับสนุนงานระบบจำหน่ายของการไฟฟ้านครหลวงและงานโครงการต่างๆ ทั้งขององค์กร และดำเนินการด้านการตลาด เพื่อขยายธุรกิจการให้บริการแก่หน่วยงานภายนอกแบ่งงานภายในออกเป็น ๓ กอง ๑ แผนก ดังนี้๓.๓๐.๑ กองผลิตภัณฑ์งานระบบจำหน่าย๓.๓๐.๒ กองผลิตภัณฑ์งานโครงการ๓.๓๐.๓ กองธุรกิจขนส่ง๓.๓๐.๔ แผนกบริหารทั่วไป๓.๓๑ ส่วนธุรกิจบริการและคุณภาพไฟฟ้ามีหน้าที่และความรับผิดชอบเกี่ยวกับการจัดทำกลยุทธ์และรูปแบบการให้บริการแบบครบวงจรเป็นธุรกิจเชิงรุกให้สามารถทำการแข่งขันกับตลาดภายนอกได้ ทั้งนี้เพื่อให้บริการแก่หน่วยงานทั้งภายในการไฟฟ้านครหลวงและหน่วยงานภายนอก ได้แก่ผู้ใช้ไฟฟ้าทั่วไป เพื่อดูแล ตรวจสอบ บำรุงรักษาอุปกรณ์ไฟฟ้าในกรณีปกติและแก้ปัญหาไฟฟ้าขัดข้องในกรณีฉุกเฉินตลอด ๒๔ ชั่วโมง ในรูปแบบการเป็นสมาชิกรายปีหรือให้บริการงานอื่นๆ ที่เกี่ยวเนื่องตามความประสงค์ของผู้ใช้ไฟฟ้ารวมทั้งมีหน้าที่ในการเป็นศูนย์กลางดูแล ควบคุมคุณภาพไฟฟ้าของสายส่ง สายป้อนและลูกค้าที่เป็นสมาชิกของโครงการฯ โดยการตรวจสอบ เก็บข้อมูล วิเคราะห์ประสานงานหน่วยงานที่เกี่ยวข้องและปรับปรุงเพื่อควบคุมคุณภาพไฟฟ้าที่จ่ายให้แก่ผู้ใช้ไฟฟ้าทั้งในระดับ ๖๙/๑๑๕ kVและระดับ ๑๒/๒๔ kV ที่สมัครเป็นสมาชิกของโครงการเสริมสร้างความพึงพอใจให้ผู้ใช้ไฟฟ้าและเป็นการสนับสนุนนโยบายหลักของการไฟฟ้านครหลวงในการปรับปรุงประสิทธิภาพคุณภาพการบริการและคุณภาพพลังไฟฟ้าอย่างต่อเนื่องตลอดไป๓.๓๒ ฝ่ายวางแผนเทคโนโลยีสารสนเทศ มีหน้าที่ความรับผิดชอบในการวางแผนแม่บทเทคโนโลยีสารสนเทศและจัดทำแผนงานงบประมาณศึกษาความก้าวหน้าทางด้านเทคโนโลยีสารสนเทศจัดทำแผนและมาตรฐานบริหารความปลอดภัยของระบบบริหารความเสี่ยงทางด้านเทคโนโลยีสารสนเทศและติดตามประเมินผลการดำเนินงานตามแผนงาน ประเมินผลระบบงานและเทคโนโลยีที่นำมาใช้เผยแพร่และให้คำแนะนำวิชาการด้านเทคโนโลยีสารสนเทศให้คำปรึกษาแนะนำในการกำหนดความต้องการด้านเทคโนโลยีสารสนเทศออกแบบข้อกำหนดความต้องการและจัดทำ TOR ประสานงานกับหน่วยงานภายนอกที่เกี่ยวข้องในการดำเนินการตามนโยบายรัฐบาลดูแลการมี การใช้เทคโนโลยีสารสนเทศของหน่วยงานต่างๆจัดทำผังระบบงานเอกสารกำกับระบบงานและคู่มือการใช้เผยแพร่ให้ความรู้และสนับสนุนเกี่ยวกับระบบงานเทคโนโลยีให้แก่หน่วยงานและพนักงานศึกษาวิเคราะห์การใช้งานระบบงาน สร้างระบบงานใหม่และจัดจ้างรวมทั้งกำหนดแนวทางการตรวจรับการจ้าง กำหนดแนวทางการให้ความรู้ด้านเทคโนโลยีสารสนเทศกำหนดมาตรฐานที่เกี่ยวข้องกับระบบงาน ควบคุมการติดตั้ง ตรวจสอบและรับรองระบบงานใหม่๓.๓๓ ฝ่ายพัฒนาระบบงานเทคโนโลยีสารสนเทศมีหน้าที่ความรับผิดชอบในการศึกษาวิเคราะห์ระบบงานทั้งด้านบริหารจัดการด้านวิศวกรรมและอื่นๆ พัฒนาระบบเทคโนโลยีสารสนเทศพัฒนาระบบกระบวนการและวิธีการทำงานการติดตั้งและการสนับสนุนด้านเทคโนโลยีสารสนเทศตามความต้องการของผู้ใช้งานพัฒนาแผนงานและบริหารโครงการด้านเทคโนโลยีสารสนเทศออกแบบข้อกำหนดความต้องการของระบบงานและบริหารจัดการเพื่อให้การพัฒนาระบบงานแล้วเสร็จตามระยะเวลาที่กำหนดกำหนดแนวทางดำเนินการให้ความรู้ในระบบงานใหม่ กำหนดมาตรฐานในการพัฒนาระบบงานจัดเตรียมและประมวลผลข้อมูลระบบงานต่างๆ เป็นศูนย์กลางในการช่วยเหลือและบริการด้านเทคโนโลยีให้แก่หน่วยงานต่างๆดำเนินการสำรองข้อมูลและการกู้คืนระบบติดตั้งอุปกรณ์และให้บริการทดสอบให้บริการทางธุรกิจที่เกี่ยวเนื่องกับการจัดทำใบเสร็จรับเงินฯ ศึกษา จัดหาจัดทำเครื่องมือ (Software Tools) เพื่อใช้พัฒนาระบบงานบำรุงรักษาระบบงานและควบคุมดูแลการใช้งานของเครื่องมือ รวมทั้งออกแบบ จัดทำ Routine/Sub-RoutineFunction Program๓.๓๔ ฝ่ายปฏิบัติการระบบสื่อสารและคอมพิวเตอร์มีหน้าที่ความรับผิดชอบในการศึกษา ค้นคว้า ติดตามเทคโนโลยี กำหนดการใช้มาตรฐานและให้บริการระบบสื่อสาร เครือข่ายและคอมพิวเตอร์ทุกประเภท และรูปแบบทั้งเสียงข้อมูล ชนิดใช้สาย ไร้สาย โดยครอบคลุมระบบการจ่ายไฟฟ้าอัตโนมัติ SupervisoryControl And Data Acquisition/ Energy ManagementSystem (SCADA / EMS), Computerized SubstationControlled System (CSCS) ,Distribution Automation System/ Distribution ManagementSystem (DAS / DMS)งานออกแบบจัดทำผังระบบไฟฟ้า งานวิศวกรรมและสถาปัตยกรรม และอื่นๆรวมถึงการวางระบบเชื่อมโยงแลกเปลี่ยนข้อมูลกับระบบ GIS และCall Center และอื่นๆ ได้อย่างราบรื่นและสะดวกรวดเร็ว วางระบบความปลอดภัย (Safety &Security) ระบบรับรองผลทางกฎหมาย ระบบประมวลผลและปฏิบัติการต่างๆควบคุม ดูแลการทำงานและให้บริการระบบสื่อสาร เครือข่ายคอมพิวเตอร์และอุปกรณ์ประกอบให้อยู่ในสภาพดีพอเพียง พร้อมใช้งานตลอดเวลาจัดทำรายงานค่าใช้จ่ายและสถิติการใช้เครื่องคอมพิวเตอร์ประจำเดือนจัดทำแฟ้มสำรองสำหรับแฟ้มข้อมูล รับเรื่องติดตามงานซ่อมส่วนบริการ สำนักงานสาขาและสนับสนุนการใช้โปรแกรมมาตรฐานสำหรับหน่วยงาน รวมทั้งติดตั้ง ทดสอบ ปรับปรุงซ่อม บำรุง รักษา อุปกรณ์วิทยุสื่อสาร โทรศัพท์ สายสื่อสารใยแก้วนำแสงและอุปกรณ์ข่ายสื่อสารต่างๆ ขององค์กร ตลอดจนคำนวณราคาค่าบริการการสื่อสารต่างๆเช่น ใยแก้วนำแสง (Fiber Optic) และ PLC(Power Line Communication)และการติดตั้งอุปกรณ์สื่อสารสัญญาณที่เอกชนหรือหน่วยงานภายนอกมาขอเช่าและติดตั้งกับเสาไฟฟ้าของการไฟฟ้านครหลวงแบ่งงานภายในออกเป็น ๔ กอง ๑ แผนก ดังนี้๓.๓๔.๑ กองปฏิบัติการระบบสื่อสาร๓.๓๔.๒ กองระบบคอมพิวเตอร์และประมวลผล๓.๓๔.๓ กองระบบควบคุมและบริการเทคนิค๓.๓๔.๔ ศูนย์บริการโครงข่าย๓.๓๔.๕ แผนกบริหารทั่วไป๓.๓๕ ฝ่ายระบบสารสนเทศภูมิศาสตร์มีหน้าที่และความรับผิดชอบเกี่ยวกับการสำรวจนำเข้า ควบคุมมาตรฐาน การจัดทำปรับปรุงและบำรุงรักษาข้อมูลแผนที่พื้นฐาน แผนที่ระบบจำหน่ายไฟฟ้างานสารสนเทศและระบบอื่นๆ ที่เกี่ยวเนื่องให้มีความถูกต้อง ครบถ้วนและทันสมัย เหมาะสมต่อการใช้งานทั้งหน่วยงานภายในและหน่วยงานภายนอกด้วยเทคโนโลยีที่เหมาะสมดำเนินการบำรุงรักษาและพัฒนา ปรับปรุง แก้ไขโปรแกรมประยุกต์เพิ่มเติมให้เหมาะสมและสอดคล้องกับการใช้งานจริงของหน่วยงานต่างๆตลอดจนตรวจสอบ ดูแลแก้ไข และบำรุงรักษาอุปกรณ์ระบบสารสนเทศภูมิศาสตร์ ทั้ง Hardware/Softwareให้อยู่ในสภาพพร้อมใช้งานตลอดเวลา รวมทั้งดำเนินการที่เกี่ยวข้องกับศูนย์บริการสารสนเทศภูมิศาสตร์แบ่งงานภายในออกเป็น ๑ กอง ดังนี้๓.๓๕.๑ ศูนย์บริการสารสนเทศภูมิศาสตร์๔. สถานที่ติดต่อเพื่อขอรับข้อมูลข่าวสารของการไฟฟ้านครหลวงคือ ฝ่ายประชาสัมพันธ์ ชั้น ๑๗ อาคารสำนักงานใหญ่ (เพลินจิต) เลขที่ ๓๐ ซอยชิดลมถนนเพลินจิต แขวงลุมพินี เขตปทุมวัน กรุงเทพมหานคร ๑๐๓๓๐ โทร. ๐-๒๒๕๖-๓๒๑๖,๐-๒๒๕๖-๓๒๑๘ประกาศณ วันที่ ๑๔ พฤศจิกายน พ.ศ. ๒๕๕๐พรเทพธัญญพงศ์ชัยผู้ว่าการการไฟฟ้านครหลวงปริยานุช/ผู้จัดทำ๒๐กุมภาพันธ์ ๒๕๕๑[๑]ราชกิจจานุเบกษา เล่ม ๑๒๕/ตอนพิเศษ ๓๐ ง/หน้า ๓๗/๑๑ กุมภาพันธ์ ๒๕๕๑